# MIKAELINSEURAKUNNAN SEURAKUNTANEUVOSTON KOKOUS

**Aika** Tiistai 11.1.2022 klo 18.00-19.35

**Paikka** Seurakuntasali, Mikaelin seurakuntakoti

**Läsnä** Lehikoinen Jouni puheenjohtaja

Haimi Katariina jäsen

Hangelin Simo jäsen

Honka-Hallila Helena jäsen

Kuivala Jarno jäsen

Lindell Pia jäsen

Mäenpää Kari jäsen

Raunio Tanja jäsen

Sirkiä Anna jäsen

Suomela Hanna jäsen

Uhinki Ailo jäsen

Valtonen Marjo jäsen

Vierimaa Ulla-Maija jäsen

Jaakkola Pasi työntekijöiden edustaja

Kosola Katriina sihteeri

**Poissa** Harjanne Aila varapuheenjohtaja

Holmroos Mari jäsen

Lehtinen Seppo jäsen

Seila Viivu jäsen

# § 1 KOKOUKSEN AVAUS

Puheenjohtaja avasi kokouksen.

# § 2 KOKOUKSEN LAILLISUUS JA PÄÄTÖSVALTAISUUS

Esitys Kokous todetaan lailliseksi ja päätösvaltaiseksi.

Päätös Kokous todettiin lailliseksi ja päätösvaltaiseksi.

# § 3 PÖYTÄKIRJANTARKASTAJIEN VALINTA

Esitys Seurakuntaneuvosto valitsee kaksi pöytäkirjantarkastajaa.

Ei saa hakea muutosta oikaisuvaatimuksin.

Päätös Pöytäkirjan tarkastajiksi valittiin Pia Lindell ja Kari Mäenpää.

# § 4 KOKOUKSEN TYÖJÄRJESTYKSEN HYVÄKSYMINEN

Esitys Seurakuntaneuvosto hyväksyy esityslistan kokouksen työjärjestykseksi.

Ei saa hakea muutosta oikaisuvaatimuksin.

Päätös Esityksen mukaan.

# § 5 SOSIAALISEN MEDIAN PELISÄÄNNÖT MIKAELINSEURAKUNNASSA

Sosiaalisesta mediasta on muodostunut tärkeä työväline kirkon ja seurakuntien toiminnassa. Samalla sen käyttöön liittyy monia uhkia, joissa henkilökohtaiset mielipiteet saattavat tuottaa haittaa seurakunnan toiminnalle. Viime syksyisen Aboa Gospel -kuoron konsertin peruuttaminen kanttorin henkilökohtaisen rokotuspassivastaisuuden vuoksi sai aikaan melkoisen mielipidemyrskyn. Myös muutaman muun työntekijän kommentointi sosiaalisessa mediassa on herättänyt närkästystä. Nyt on korkea aika tehdä seurakunnan ohjeistus sosiaalisen median käytöstä. Tarkoitus on käydä se läpi seurakunnan työntekijöiden kanssa ja sitouttaa koko työyhteisö sen noudattamiseen.

Esitys Seurakuntaneuvosto hyväksyy liitteen (liite1/§5/sn1/2022) mukaisen sosiaalisen median ohjeistuksen Mikaelinseurakuntaan.

Ei saa hakea muutosta oikaisuvaatimuksin.

Päätös Seurakuntaneuvosto keskusteli laaditusta sosiaalisen median ohjeistuksesta, teki siihen muutoksia ja päätti lähettää korjatun ohjeistuksen työntekijäkokoukseen kommentoivaksi. Työntekijöiden lausuntojen jälkeen ohjeistus tuodaan hyväksyttäväksi seurakuntaneuvoston maaliskuun kokoukseen.

# § 6 MUUT MAHDOLLISET ASIAT

6.1. Seurakuntaneuvoston matka

Seurakuntaneuvoston edellisessä kokouksessa valitsema työryhmä esitti seurakuntaneuvostolle kahta matkavaihtoehtoa:

1. Bergen (lento Helsingistä 25.8. Osloon, jossa 1 yö ja sieltä junalla Bergeniin, jossa 2 yötä. Lento Turkuun 28.8.)

2. Hampuri (lento Turusta 25.8. Hampuriin, jossa 2 yötä ja sieltä junalla Kööpenhaminaan, jossa 1 yö. Lento Turkuun 28.8.)

Päätös Seurakuntaneuvosto päätti pyytää hinta-arviot molemmista vaihtoehdoista ja palaa asiaan seuraavassa kokouksessa.

# § 7 ILMOITUSASIAT

Ei ilmoitusasioita.

# § 8 MUUTOKSEN HAKU

Oikaisuvaatimusosoitus sekä muutoksenhakuohjeet liitetään tarkastettuun pöytäkirjaan.

# § 9 KOKOUKSEN PÄÄTTÄMINEN

Puheenjohtaja päätti kokouksen klo 19.35.

Pöytäkirjan vakuudeksi:

Jouni Lehikoinen Katriina Kosola

puheenjohtaja sihteeri

Pia Lindell Kari Mäenpää

pöytäkirjantarkastaja pöytäkirjantarkastaja